Venju samkvæmt var við lok aðalfundar Sparisjóðs Mýrasýslu , sem fram fór sl. föstudag , úthlutað styrkjum úr Menningarsjóði SPM . Sjóðurinn var upphaflega stofnaður til minningar um Friðjón Sveinbjörnsson , sparisjóðsstjóra og árlega er úthlutað úr honum styrkjum til menningarstarfs í héraðinu . Sigurður Már Einarsson formaður stjórnar Menningarsjóðsins kynnti úthlutanir . Alls var sótt um styrki að upphæð 25 milljónir króna til 42 verkefna . Tuttugu verkefni hlutu styrki að þessu sinni að upphæð allt frá 100 til 500 þúsund krónur , en alls var úthlutað krónum 5.450.000 . Listi yfir styrkþega birtist í Skessuhorni sem kemur út nk. miðvikudag .